ai4bharat/Pralekha huggingface dataset:
अर्थ मंत्रालय
अर्थमंत्री निर्मला सीतारामन यांच्या अध्यक्षतेखाली पायाभूत सुविधांच्या आखणीबद्दल चर्चा करण्यासाठी बैठक
नवी दिल्ली, 4 जून 2021
केंद्रीय अर्थमंत्री तसेच कॉर्पोरेट कारभार मंत्री निर्मला सीतारामन यांच्या अध्यक्षतेखाली वरिष्ठ सरकारी अधिकाऱ्यांची आज बैठक झाली. पुढील पायाभूत सुविधांच्या आखणीबद्दल चर्चा करण्यासाठी ही बैठक होती.
अर्थसंकल्प 2021- 22 सादर केल्यानंतर मंत्रालये तसेच विभागातील अधिकाऱ्यांची अर्थमंत्र्यांनी घेतलेली ही चौथी आढावा बैठक आहे तर पुढील पायाभूत सोयीसुविधांच्या आखणीसाठीच्या बैठकांच्या मालिकेतील ही दुसरी बैठक आहे.
विविध खात्यांच्या भांडवली खर्चाच्या योजना तसेच त्यांच्या अखत्यारीतील सार्वजनिक उपक्रमांनी अर्थसंकल्पातील घोषणांची अंमलबजावणी आणि पायाभूत सोयी सुविधांमधील तातडीच्या गुंतवणुकीबाबत या बैठकीत चर्चा करण्यात आली.
विविध खाती तसेच त्यांच्या अखत्यारीतील सार्वजनिक उपक्रम यांच्या भांडवली खर्चाच्या कामगिरीबद्दल बोलताना अर्थमंत्र्यांनी वाढता भांडवली खर्च, अर्थ व्यवस्थेला तेजी आणण्यात महत्वाची भूमिका बजावतो यावर भर दिला आणि विभागांना भांडवली खर्च सुरवातीलाच करण्यास प्रोत्साहन दिले. भांडवली खर्चाच्या उद्दिष्टापेक्षा वाढीव उद्दिष्ट राखण्यास खात्यांना यावेळी सांगण्यात आले.
2021-22 या वर्षातील अर्थसंकल्पाने 5.54 लाख कोटी रुपयांच्या भांडवली खर्चाचे उद्दिष्ट ठेवले होते 2020-21 वर्षाच्या अर्थसंकल्पापेक्षा हे उद्दिष्ट थेट 34.5% नी जास्त होते, असे अर्थमंत्र्यांनी स्पष्ट केले.
परंतु, अर्थसंकल्पात वाढवलेल्या भांडवली खर्चाचे उद्दिष्ट पूर्ण करण्यात सार्वजनिक क्षेत्रातील उपक्रमांचा योग्य सहभाग असला पाहिजे असे त्यांनी नमूद केले.
पायाभूत सुविधांवरील खर्च हा फक्त केंद्र सरकार अर्थसंकल्पात नमूद केलेल्या पायाभूत सुविधांवरील खर्च नसून त्यात राज्य सरकारांच्या प्रलंबित पायाभूत सुविधा तसेच खाजगी क्षेत्रांकडील पायाभूत सुविधांचा ही समावेश असतो , असे अर्थमंत्र्यांनी स्पष्ट केले. त्यामध्ये सरकारच्या अर्थसंकल्पाच्या कक्षेबाहेरील संसाधनांवरील खर्चही समाविष्ट असतो. त्यामुळे विविध विभागांनी प्रकल्पांच्या नवनवीन रचनाद्वारे निधी मिळवण्यासाठी प्रयत्न करायला हवेत, त्याचप्रमाणे पायाभूत सुविधांच्या उभारणीसाठी खाजगी क्षेत्राला पूर्णपणे सहकार्य करत पायाभूत सुविधांवरील खर्चाला प्रोत्साहन द्यायला हवे असे सांगत अर्थमंत्र्यांनी शक्य त्या प्रकल्पांसाठी विविध विभागांनी 'सरकारी खाजगी भागीदारी' पद्धतीला प्रोत्साहन देण्याची आवश्यकता असल्याचे नमूद केले.
विविध खाती आणि त्यांच्या अखत्यारीतील सार्वजनिक क्षेत्रातील उपक्रमांनी सूक्ष्म लघु आणि मध्यम उद्योग क्षेत्रातील देणी लवकरात लवकर चुकती करावी असेही त्यांनी सांगितले.
सरतेशेवटी , अर्थमंत्र्यांनी सर्व मंत्रालयाच्या सचिवालयांनी मोठ्या आणि महत्वाच्या प्रकल्पांवरील निधी खर्चाला चालना देऊन वेळेत उद्दिष्ट गाठावे अशी विनंती केली.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
आर्थिक व्यवहार विषयक मंत्रिमंडळ समिती
पलवल ते सोनीपत या सोहना-मानेसर-खारखुन्दा मार्गे जाणाऱ्या हरियाणा चक्रीय रेल्वे मार्गिका प्रकल्पाला केंद्रीय मंत्रिमंडळाची मंजुरी
प्रकल्पाची एकूण लांबी अंदाजे 121.7 किलोमीटर
हरियाणा रेल्वे पायाभूत विकास महामंडळ लिमिटेडद्वारे प्रकल्पाची अंमलबजावणी
या प्रकल्पामुळे दिल्लीकडे न जाणारी वाहतूक वळवता येईल तसेच हरयाणातील एनसीआर मध्ये मल्टी-मोडल लॉजिस्टिक केंद्र उभारण्यास मदत मिळेल
प्रकल्पाची अंदाजे एकूण किंमत5,617 कोटी रुपये; पाच वर्षात प्रकल्प पूर्ण होण्याची अपेक्षा
नवी दिल्ली, 15 सप्टेंबर 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या वित्तीय व्यवहारविषयक समितीच्या बैठकीत, हरयाणा चक्रीय रेल्वे मार्गिका प्रकल्पाला मंजुरी देण्यात आली. पलवल ते सोनीपत असा हा रेल्वेमार्ग, सोहना-मानेसर-खारखुन्दा या गावांमधून जाईल.
पलवल पासून सुरु होणारा हा रेल्वेमार्ग सध्याच्या हरसाणा कलान  स्थानकावर संपेल. सध्या अस्तित्वात असलेल्या पाटली स्थानक, सुलतानपूर स्थानक आणि असौधा या स्थानकांनाही जोडेल.
अंमलबजावणी
या प्रकल्पाची अंमलबजावणी हरियाणा रेल्वे पायाभूत विकास महामंडळ लिमिटेड , या रेलेवे मंत्रालय आणि हरियाणा सरकारच्या संयुक्त उपक्रमाद्वारे केली जाईल.या प्रकल्पात, रेल्वे, हरियाणा सरकार आणि खाजगी कंपन्यांचा सहभाग असेल.
या प्रकल्पासाठी लागणारा अंदाजे खर्च 5,617 कोटी रुपये इतका आहे. प्रकल्प पाच वर्षात पूर्ण होण्याची अपेक्षा आहे.
लाभ :
हरियाणातील पलवल, नूह, गुरुग्राम, झज्जर आणि सोनिपत या जिल्ह्यांना या रेल्वेमार्गाचा लाभ मिळेल.
दिल्लीकडे न जाणारी वाहतूक इतरत्र वळवण्यासाठी त्याचा उपयोग होईल, जेणेकरुन NCR भागातली गर्दी कमी कमी होईल त्याशिवाय, NCR च्या हरियाणा राज्य उपस्थानक परिसरात बहुपर्यायी असे लॉजिस्टिक केंद्र विकसित केले जाईल.यामुळे, या भागाला समर्पित मालवाहतूक मार्गिकेशी जोडले जाईल आणि NCR मधून देशातील बंदरांकडे जाणारा माल, तिकडे वळवता आल्यामुळे वेळ आणि पैशांची मोठी बचत होईल. वाहतूक प्रभावी आणि विनासायास झाल्यामुळे या भागात विविध परदेशी कंपन्यांची गुंतवणूक वाढण्याची अपेक्षा आहे. त्याशिवाय हा प्रकल्प, हरयाणा राज्यातील दूरवरच्या भागांनाही जोडेल, ज्यामुळे, आर्थिक आणि सामाजिक चलनवलन वाढण्यास हातभार लागेल. या बहुपयोगी वाहतूक प्रकल्पामुळे, स्वस्त आणि जलद वाहतुकीचे पर्याय लोकांना उपलब्ध होतील. सोहना,मानेसर,खारखुन्दा आणि सोनीपतच्या औद्योगिक क्षेत्रांनाही त्याचा लाभ मिळेल.
या मार्गिकेवरुन दररोज 20,000 आणि दरवर्षी 50 दशलक्ष टन मालवाहतूक होण्याची अपेक्षा आहे.
पार्श्वभूमी :
पलवल ते सोनीपत हा दिल्ली मार्गे जाणारा चक्रीय रेल्वेमार्गिका प्रकल्प राष्ट्रीय राजधानी प्रदेश NCR च्या दृष्टीने मोठा पायाभूत विकास प्रकल्प आहे. यामुळे सध्या दिल्ली परिसरात असलेल्या रेल्वे वाहतुकीवरील ताण मोठ्या प्रमाणावर कमी होईल. या भागातील द्रुतगती मार्गाजवळ अशी रेल्वे मार्गिका बांधण्याचा प्रस्ताव काही काळापासून विचाराधीन होता. हा मार्ग, दिल्ली आणि हरियाणातून जाणाऱ्या सर्व रेल्वे मार्गांना जोडणारा असेल.
M.Iyengar /R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
खत क्षेत्रातील आत्मनिर्भरतेबाबत केंद्रीय मंत्री डॉ मनसुख मांडविया यांचा लेख पंतप्रधानांनी केला सामायिक
खत क्षेत्रातील आत्मनिर्भरतेबाबत केंद्रीय मंत्री डॉ मनसुख मांडविया यांचा लेख पंतप्रधान नरेंद्र मोदी यांनी सामायिक केला आहे.
केंद्रीय रसायन आणि खत मंत्री मनसुख मांडविया यांचे ट्विट रिट्विट करत पंतप्रधान कार्यालयाने ट्विट केले:
''भारताच्या खत विभागाने या क्षेत्रात आत्मनिर्भरता साध्य करण्यात कशी महत्त्वपूर्ण प्रगती केली आहे, याविषयी केंद्रीय मंत्री डॉ. मनसुख मांडविया यांनी लिहिले आहे ... नक्की वाचा!"
सामाजिक न्याय आणि सबलीकरण मंत्रालय
अनुसूचित जाती समुदायातील उच्च माध्यमिक शाळांमधील विद्यार्थ्यांसाठी निवासी शिक्षण योजनेचा  केंद्रीय सामाजिक न्याय आणि सक्षमीकरण मंत्री डॉ. वीरेंद्र कुमार उद्या करणार प्रारंभ
नवी दिल्ली, 2 जून 2022
घटनात्मक अधिकारानुसार अत्यंत गरीब अनुसूचित जातीच्या विद्यार्थ्यांनाही दर्जेदार शिक्षण आणि संधी उपलब्ध करून देण्याच्या उद्देशाने, लक्ष्यित क्षेत्रांतील विद्यार्थ्यांसाठी निवासी शिक्षणाची योजना  तयार करण्यात आली आहे.अनुसूचित जाती समुदायातील विद्यार्थ्यांना बऱ्याच काळापासून असमानतेचा सामना करावा लागत होता . त्यांना दर्जेदार शिक्षणापासून वंचित ठेवण्यात आले होते आणि पुरेशा शिक्षणाअभावी पिढ्या न पिढ्या चालत आलेल्या गैरसोयींना कायम ठेवणारी परिस्थिती निर्माण झाली होती. जवळपास सार्वत्रिक पोहोच साध्य करण्यासाठी भेदभावाशिवाय शैक्षणिक सुविधांचा प्रसार करण्याचे सुरु असलेले सरकारी प्रयत्न चांगले काम करत आहेत. मात्र, समान संधी प्रदान करणारे दर्जेदार शिक्षण उपलब्ध करून देण्याचे उद्दिष्ट अद्यापही वास्तवापासून दूर आहे.अनुसूचित जाती समुदायातील गुणवंत गरीब विद्यार्थ्यांना उच्च दर्जाचे निवासी शिक्षण मिळावे यासाठी लक्ष्यित क्षेत्रांतील उच्च माध्यमिक शाळांमधील ज्यांच्या पालकांचे वार्षिक उत्पन्न वार्षिक 2.5 लाख रुपयांपर्यंत आहे अशा विद्यार्थ्यांसाठी इयत्ता 9वी ते 12वी पर्यंत विनामूल्य शिक्षण देणाऱ्या निवासी शिक्षण योजना  ची संकल्पना मांडण्यात आली आहे.
या अंतर्गत, राष्ट्रीय चाचणी संस्था  द्वारे आयोजित केलेल्या श्रेष्ठ   साठी राष्ट्रीय प्रवेश परीक्षेच्या पारदर्शक यंत्रणेद्वारे दरवर्षी राज्ये/केंद्रशासित प्रदेशातील अनुसूचित जातीच्या गुणवंत विद्यार्थ्यांची  निवड केली जाते.निवडलेल्या विद्यार्थ्यांना इयत्ता 12वी पर्यंतचे शिक्षण पूर्ण करण्यासाठी सीबीएसई द्वारे संलग्न असलेल्या सर्वोत्कृष्ट खाजगी निवासी शाळांमध्ये इयत्ता 9वी आणि 11वी मध्ये प्रवेश दिला जातो.
इयत्ता 9 वी आणि 11 वी मध्ये अनुसूचित जातीच्या विद्यार्थ्यांना अतिरिक्त प्रवेश देण्याच्या अनुषंगाने शाळांच्या निवडीसाठी मंत्रालयाने शिक्षण मंत्रालय आणि सीबीएसई आणि विभागाच्या वित्त विभागाच्या प्रतिनिधींसह एका समितीद्वारे, सीबीएसईशी संलग्न असलेल्या सर्वोत्कृष्ट कामगिरी करणाऱ्या खाजगी निवासी शाळांची निवड काही मापदंडांच्या आधारे केली आहे.जसे की  शाळा किमान गेल्या 5 वर्षांपासून अस्तित्वात आहेत ,  10वी आणि 12वीचे शाळांचे बोर्डाचे निकाल गेल्या 3 वर्षांपासून 75% पेक्षा जास्त होते आणि  शाळांमध्ये पुरेशा पायाभूत सुविधा आहेत.
विद्यार्थ्यांसाठी शिष्यवृत्ती शाळा शुल्क  आणि वसतिगृह शुल्क  खाली दिलेल्या कमाल मर्यादेच्या अधीन असेल:
|
|
इयत्ता
|
|
प्रति विद्यार्थी प्रतिवर्ष शिष्यवृत्ती 
|
|
9वी
|
|
1,00,000
|
|
10वी
|
|
1,10,000
|
|
11वी
|
|
1,25,000
|
|
12वी
|
|
1,35,000
शिष्यवृत्ती प्रत्येक आर्थिक वर्षाच्या पहिल्या तिमाहीत थेट शाळांना एका हप्त्या मध्ये दिली जाईल.मंत्रालयाकडून विद्यार्थ्यांच्या प्रगतीवर वेळोवेळी लक्ष ठेवले जाईल. ही योजना थेट लाभ हस्तांतरण स्वरूपात मानली जाईल.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 328
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
नवी दिल्ली, 28 सप्टेंबर 2021
गेल्या 24 तासात कोविड प्रतिबंधक लसीच्या 1 कोटींहून अधिक मात्रा देण्यात आल्या आहेत.
देशव्यापी लसीकरण मोहिमेत आतापर्यंत कोविड प्रतिबंधक लसीच्या 87.07 कोटींहून अधिक मात्रा देण्यात आल्या आहेत.
गेल्या सलग 201 दिवसांपासून 20,000 पेक्षा कमी दैनंदिन रूग्णांची नोंद होत असून गेल्या 24 तासात 18,795 रुग्णांची नोंद झाली
सक्रीय रूग्णसंख्या एकूण रुग्णसंख्येच्या 1% पेक्षा कमी झाली असून सध्या ती 0.87% आहे आणि मार्च 2020 पासून ती सर्वात कमी आहे.
एकूण रुग्णसंख्या 2,92,206 असून ती गेल्या 192 दिवसांतील सर्वात कमी रूग्णसंख्या आहे.
रोगमुक्ती दर सध्या 97.81% आहे; मार्च 2020 पासून सर्वात उच्च स्तरावर आहे.
गेल्या 24 तासात 26,030 रूग्ण कोरोनामुक्त झाले असून त्यामुळे कोविडमुक्त रूग्णांची संख्या 3,29,58,002 इतकी झाली आहे.
साप्ताहिक पॉझिटीव्हिटी दर  गेले 95 दिवस 3% हून कमी
दैनंदिन पॉझिटीव्हिटी दर  असून गेले 29 दिवस 3% हून कमी
आतापर्यंत कोविड संसर्ग तपासणीच्या एकूण 56 कोटी 57 लाख चाचण्या करण्यात आल्या आहेतS.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
पंतप्रधान कार्यालय
क्वाड सदस्य राष्ट्रनेत्यांच्या शिखर परिषदेच्या उद्घाटन कार्यक्रमामध्ये पंतप्रधान नरेंद्र मोदी यांनी केलेले भाषण
नवी दिल्ली, 24 मे 2022
सन्माननीय महामहीम,
पंतप्रधान किशिदा, पंतप्रधान अँथनी अल्बानीज आणि राष्ट्राध्यक्ष बायडेन
पंतप्रधान किशिदा, आपण केलेल्या शानदार आदरातिथ्याबद्दल तुमचे खूप खूप आभार! आज टोकियोमध्ये मित्रांबरोबर असणे, माझ्यासाठी खूप आनंदाची गोष्ट आहे.
सर्वात प्रथम मी, पंतप्रधान अँथनी अल्बानीज यांचे निवडणुकीतील विजयाबददल खूप खूप अभिनंदन! त्यांना खूप खूप शुभेच्छा! !
कार्यपदाची शपथ घेतल्यानंतर 24 तासांमध्ये ते आपल्यामध्ये आहेत, यावरून क्वाड मैत्रीची ताकद आणि याविषयी आपली कटिबद्धता दिसून येते.
महामहीम,
इतक्या कमी अवधीमध्ये, क्वाड समूहाने विश्वाच्या पटलावर एक महत्वपूर्ण स्थान निर्माण केले आहे.
आज क्वाडला खूप व्यापक संधी मिळत आहे आणि त्याचे स्वरूपही प्रभावी बनले आहे.
आपला परस्परांवरचा विश्वास, आपला दृढनिश्चिय, लोकशाही शक्तीला नवीन चैतन्य देत आहे आणि उत्साह निर्माण करीत आहे.
क्वाडच्या स्तरावर आपले परस्पर सहकार्य असल्यामुळे मुक्त, खुल्या आणि सर्व समावेशी इंडो-पॅसिफिक क्षेत्राला प्रोत्साहन मिळत आहे. हेच आपल्या सर्वांचे सामायिक उद्दिष्ट आहे.
कोविड-19 च्या प्रतिकूल परिस्थितीमध्ये लस वितरण, हवामान बदलाच्या संकटावर कृती, पुरवठा साखळीमध्ये लवचिकता, आपत्तीकाळामध्ये प्रतिसाद आणि आर्थिक सहकार्य यासारख्या अनेक क्षेत्रांमध्ये आपापसांमध्ये समन्वय वाढविले आहे.
यामुळे हिंद-प्रशांत क्षेत्रामध्ये शांती, समृद्धी आणि स्थिरता सुनिश्चित होत आहे.
क्वाड हिंद-प्रशांत क्षेत्रासाठी एक विधायक, रचनात्मक कार्यक्रम घेवून वाटचाल सुरू आहे.
यामुळे क्वाडची प्रतिमा एक ‘चांगल्यासाठी शक्ती’ या रूपाने अधिकच सुदृढ होत आहे.
खूप खूप धन्यवाद !!
S.Tupe/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
|
आरोग्य आणि कुटुंब कल्याण मंत्रालय
|
कोविड-19 प्रतिबंधक लसीकरणाबाबत अद्ययावत माहिती-277 वा दिवस
भारतातील एकूण लसीकरणाने ओलांडला 99 कोटी मात्रांचा महत्त्वाचा टप्पा
आज संध्याकाळी 7 वाजेपर्यंत कोविड-19 प्रतिबंधक लसीच्या 37 लाखांहून अधिक मात्रा देण्यात आल्या
नवी दिल्ली, 19 ऑक्टोबर 2021
भारतातील कोविड-19 प्रतिबंधक लसीकरण मोहिमेने आज 99 कोटी मात्रांचा महत्त्वपूर्ण  टप्पा ओलांडला. आज संध्याकाळी सात वाजेपर्यंत देशभरात लसीच्या 37 लाखांपेक्षा अधिक  मात्रा देण्यात आल्या. लसीकरणाच्या अंतिम अहवालाचे काम रात्री उशिरा पूर्ण झाल्यानंतर आज दिवसभरात देण्यात आलेल्या मात्रांच्या एकूण संख्येत आणखी वाढ होण्याची अपेक्षा आहे.
आतापर्यंतच्या लसीकरणाच्या मात्रांची एकूण व्याप्ती तसेच नागरिकांच्या विविध प्राधान्यक्रम गटांमध्ये झालेल्या लसीकरणाची गटनिहाय तपशीलवार माहिती पुढीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,76,088
|
|
2nd Dose
|
|
90,98,102
|
|
FLWs
|
|
1st Dose
|
|
1,83,62,666
|
|
2nd Dose
|
|
1,55,80,422
|
|
Age Group 18-44 years
|
|
1st Dose
|
|
39,71,60,687
|
|
2nd Dose
|
|
11,56,21,264
|
|
Age Group 45-59 years
|
|
1st Dose
|
|
16,87,84,779
|
|
2nd Dose
|
|
8,76,27,981
|
|
Over 60 years
|
|
1st Dose
|
|
10,62,56,993
|
|
2nd Dose
|
|
6,20,28,532
|
|
Cumulative 1st dose administered
|
|
70,09,41,213
|
|
Cumulative 2nd dose administered
|
|
28,99,56,301
|
|
Total
|
|
99,08,97,514
आजच्या लसीकरण कार्यक्रमात देण्यात आलेल्या लसीच्या मात्रांची एकूण व्याप्ती तसेच नागरिकांच्या विविध प्राधान्यक्रम गटांमध्ये झालेल्या लसीकरणाची गटनिहाय तपशीलवार माहिती पुढीलप्रमाणे आहे:
|
|
Date: 19th October, 2021 
|
|
HCWs
|
|
1st Dose
|
|
80
|
|
2nd Dose
|
|
5,508
|
|
FLWs
|
|
1st Dose
|
|
173
|
|
2nd Dose
|
|
17,221
|
|
Age Group 18-44 years
|
|
1st Dose
|
|
12,16,116
|
|
2nd Dose
|
|
14,41,208
|
|
Age Group 45-59 years
|
|
1st Dose
|
|
3,09,399
|
|
2nd Dose
|
|
4,36,852
|
|
Over 60 years
|
|
1st Dose
|
|
1,53,322
|
|
2nd Dose
|
|
2,12,858
|
|
1st Dose Administered in Total
|
|
16,79,090
|
|
2nd Dose Administered in Total
|
|
21,13,647
|
|
Total
|
|
37,92,737
कोविड-19संसर्गापासून सर्वाधिक असुरक्षित असलेल्या वयोगटातील लोकांच्या संरक्षणासाठी लसीकरण मोहीम हे महत्त्वाचे साधन असल्याने या मोहिमेचा नियमित आढावा घेणे आणि सर्वोच्च पातळीवरून परीक्षण करणे सुरु आहे.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
पंतप्रधान कार्यालय
जागतिक संस्कृत दिनानिमित्त पंतप्रधानांच्या शुभेच्छा
संस्कृत दिन साजरा करताना सर्वांनी संस्कृतमधील एक वाक्य सामायिक करण्याचे पंतप्रधानांचे अवाहन
जागतिक संस्कृत दिनानिमित्त पंतप्रधान नरेंद्र मोदी यांनी शुभेच्छा दिल्या आहेत. संस्कृतची आवड जोपासणाऱ्या सर्वांचे पंतप्रधान मोदींनी कौतुक केले. हा दिवस साजरा करत असताना प्रत्येकाने संस्कृतमधील एक वाक्य सामायिक करावे असे अवाहन पंतप्रधानांनी केले आहे.
पंतप्रधान X वरील पोस्टमध्ये लिहितात;
"विश्व संस्कृतदिवसे मम शुभेच्छाः। अहं सर्वान् अभिनन्दमि ये एतदर्थं भावुकाः सन्ति । संस्कृतेन सह भारतस्य संबन्धः विशिष्टः।
"जागतिक संस्कृत दिनाच्या हार्दिक शुभेच्छा. मी संस्कृतची आवड जोपासणाऱ्या सर्वांचे कौतुक करतो. भारताचे संस्कृतशी विशेष नाते आहे. या महान भाषेचा उत्सव साजरा करण्यासाठी, मी तुम्हा सर्वांना संस्कृतमधील एक वाक्य, सामायिक करण्याची विनंती करतो. मी माझ्या मनोगतामध्ये, एक वाक्य देखील सामायिक करेन. #CelebratingSanskrit" हे मात्र वापरायला विसरू नका.
“अग्रिमदिनेषु भारतं G20 संमेलनस्य आतिथ्यं करिष्यति। संपूर्णविश्वतः जनाः भारतम् आगमिष्यन्ति, अस्माकं श्रेष्ठसंस्कृतिं ज्ञास्यन्ति च। #CelebratingSanskrit”
दूरसंचार आणि माहिती तंत्रज्ञान मंत्रालय
‘कोविड-19 शी लढा देण्यासाठी आपल्या मानसिक आरोग्याची घ्या काळजी’या विषयावरील विशेष कॅन्सलेशन तिकीटाचे प्रकाशन
गोवा, 9 नोव्हेंबर 2020
“कोविड-19 शी लढा देण्यासाठी आपल्या मानसिक आरोग्याची काळजी घ्या’ या विषयावरील एक विशेष लिफाफा आणि कॅन्सलेशन तिकीटाचे गोवा टपाल कार्यालयाने प्रकाशन केले. पणजी इथल्या टपाल भवनातील मुख्य सभागृहात आज हा कार्यक्रम झाला. गोवा फिल्टेलिक आणि न्यूमिझमॅटिक सोसायटी- या प्राचीन चलन तसेच टपाल तिकीट संग्राहक संस्थेने हा लिफाफा आणि कॅन्सलेशन पुरस्कृत केला आहे.
याशिवाय, गोवा टपाल कार्यालयाने, “कोविडशी लढा देण्यासाठी संपर्क शोधण्यात सहभागी व्हा” या घोषणेचे आणखी एक कॅन्सलेशन तिकीटही जारी केले असून त्यावर संपर्काचा माग आणि आरोग्य सेतू ही चित्रे आहेत. कोविड-19 बाबत जनजागृती करण्यासाठी हा उपक्रम राबवला जात आहे. कोविडच्या संसर्गावर नियंत्रण मिळवण्यासाठी, कॉन्टॅक्ट ट्रेसिंग हा प्रभावी उपाय असून, याद्वारे रुग्ण आणि रुग्णाच्या संपर्कात आलेल्या सर्व व्यक्तींचा शोध घेऊन, आजाराचा फैलाव रोखता येऊ शकतो. यात रूग्णांना अलगीकरणात आणि संपर्कात आलेल्यांना विलगीकरणात राहण्याच्या सूचना देणे याचाही समावेश आहे.
गोवा टपाल विभागाच्या पणजी कार्यालयाचे वरिष्ठ अधीक्षक, डॉ सुधीर जाखेरे आणि सायकायट्रिक सोसायटी ऑफ गोवा चे अध्यक्ष डॉ अभिजित नाडकर्णी या दोन प्रमुख पाहुण्यांच्या हस्ते लिफाफा आणि विशेष कॅन्सलेशन चे प्रकाशन झाले. यावेळी गोवा फिल्टेलिक आणि न्यूमिझमॅटिक सोसायटीचे सचिव, आश्लेष कामत आणि टपाल विभागातील अधिकारी उपस्थित होते.
“कोविड-19 शी लढा देण्यासाठी आपल्या मानसिक आरोग्याची काळजी घ्या’ हे रुपेरी कॅन्सलेशन असून या विशेष लिफाफ्याची किंमत 25 रुपये आहे आणि ते पणजीच्या मुख्य टपाल कार्यालयात फिलाटेली काउंटरवर आजपासून विक्रीस उपलब्ध आहे.
“कोविडशी लढा देण्यासाठी संपर्क शोधण्यात सहभागी व्हा” या विशेष कॅन्सलेशनचा शिक्का पणजी आणि मडगावच्या टपाल कार्यालयातल्या सर्व वस्तूंवर मारण्यात आला आहे. पणजीच्या मुख्य कार्यालयात हे विशेष कॅन्सलेशन आजपासून पाच दिवस लाल रंगात आणि त्यानंतरचे पाच दिवस हिरव्या रंगात उपलब्ध असेल.JPS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
मंत्रिमंडळ
दिवाणी आणि व्यावसायिक बाबींमध्ये परस्पर कायदेशीर मदत  संदर्भात भारत आणि बेलारूस दरम्यान कराराला मंत्रिमंडळाची मंजुरी
(नवी दिल्ली, 7 मार्च 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने दिवाणी आणि व्यावसायिक बाबींमध्ये परस्पर कायदेशीर मदत  संदर्भात भारत आणि बेलारूस दरम्यान कराराला मंजुरी दिली आहे.
हा करार लागू झाल्यानंतर दिवाणी आणि व्यावसायिक बाबींमध्ये उभय देशांच्या परस्पर कायदेशीर मदतीला प्रोत्साहन मिळेल.
याचा उद्देश दिवाणी आणि व्यावसायिक बाबींमध्ये परस्पर कायदेशीर मदत मागणाऱ्या संबंधित देशांच्या नागरिकाना लिंग, समुदाय आणि उत्पन्न यात भेदभाव न करता लाभ पोहचवणे हा आहे.
N.Sapre/R.Aghor/P.Kor
पंतप्रधान कार्यालय
मणिपूरच्या स्थापना दिनानिमित्त राज्यातल्या जनतेला पंतप्रधानांनी दिल्या शुभेच्छा
पंतप्रधान नरेंद्र मोदी यांनी मणिपूरच्या स्थापना दिनानिमित्त राज्यातील जनतेला शुभेच्छा दिल्या आहेत.
ट्विट संदेशात पंतप्रधान म्हणाले;
"मणिपूरच्या जनतेला राज्य स्थापना दिनाच्या शुभेच्छा. गेल्या काही वर्षांत राज्य अनेक बाबतीत प्रगती करत आहे. या राज्यातील लोकांच्या आकांशांची पूर्ती होवो आणि मणिपूर भारताच्या विकासाचा मार्ग बळकट करत राहो, अशी मी प्रार्थना करतो.
पेयजल आणि स्वच्छता मंत्रालय
पंतप्रधान नरेंद्र मोदी यांनी कुंभ मेळ्यात काम करणाऱ्या सफाई कर्मचाऱ्यांचा केला सत्कार
नवी दिल्ली, 25 फेब्रुवारी 2019
पंतप्रधान नरेंद्र मोदी यांनी कुंभ मेळ्यात काम करणाऱ्या सफाई कर्मचाऱ्यांपैकी 5 जणांचे पाय धुतले आणि त्यांचा सन्मान करुन आदर व्यक्त केला.
‘स्वच्छ कुंभ, स्वच्छ आभार’ कार्यक्रमांतर्गत पंतप्रधानांनी 10 हजार सफाई कर्मचारी, स्वच्छताग्रही, पोलिस कर्मचारी आणि नाविकांचा काल प्रयागराज इथे कुंभमेळ्यात सन्मान केला.
कुंभ मेळ्यात स्वच्छतागृहांची आणि परिसराची साफ-सफाई करणाऱ्या 18 हजार सफाई कर्मचाऱ्यांना सन्मानित करण्यासाठी या कार्यक्रमाचे आयोजन करण्यात आले होते. कुंभमेळा भागात 1 लाखांहून अधिक सार्वजनिक स्वच्छतागृहे आणि 20 हजार कचराकुंड्या बसवण्याचे पंतप्रधानांनी सांगितले.
सफाई कर्मचारी आणि स्वच्छताग्रहींच्या प्रयत्नांमुळे भारतातील स्वच्छतेचे जागतिक स्तरावर कौतुक झाल्याचा विशेष उल्लेख त्यांनी केला. कुंभमेळा 2019 हा डिजिटल कुंभ मेळा म्हणून कार्यान्वित करण्यात आला होता आणि भविष्यातील सर्व सार्वजनिक कार्यक्रमांमध्ये याच धर्तीवर कार्य करण्यात येईल, असे पंतप्रधान म्हणाले.
सफाई कर्मचारी आणि स्वच्छताग्रहींच्या कार्याचा सन्मान करण्यासाठी पंतप्रधानांनी स्वच्छ सेवा सन्मान योजनेची घोषणा केली. 51 कोटी रुपयांच्या स्वच्छ कुंभ कोषाची स्थापना करण्यात आली असून, सर्व पात्र कर्मचाऱ्यांची नोंदणी 15 मार्च 2019 पर्यंत करण्यात येणार आहे.
कुंभ मेळा सर्वांसाठी सुरक्षित करण्याकरता राज्य तसेच केंद्रीय दलातील पोलिस कर्मचारी, नाविक यांनी केलेल्या कार्याचेही पंतप्रधानांनी कौतुक केले. यावेळी पंतप्रधानांच्या हस्ते 6 सफाई कर्मचारी, 6 पोलिस कर्मचारी, 2 स्वच्छताग्रही आणि 2 नाविकांना त्यांनी दिलेल्या योगदानाबद्दल पुरस्कार प्रदान करण्यात आला.
N.Sapre/J.Patankar/D. Rane
(Visitor Counter : 63
रेल्वे मंत्रालय
मध्य रेल्वेचे मुंबई/पुण्याहून अधिक उन्हाळी विशेष गाड्या चालविण्याचे नियोजन
मध्य रेल्वे अगोदरपासूनच देशभरातील विविध ठिकाणी नियमितपणे विशेष गाड्या चालवत आहे, त्यापैकी अनेक गाड्या उत्तर आणि पूर्वेकडील स्थानकांसाठी चालविल्या जात आहेत.
उन्हाळ्यात प्रवाशांची अतिरिक्त गर्दी लक्षात घेऊन नियमित रेल्वेगाड्यांशिवाय मध्य रेल्वेने आतापर्यंत उत्तर व पूर्वेकडील स्थानकांसाठी 7 एप्रिल 2021 ते 15 एप्रिल 2021 या कालावधीत मुंबई, पुणे, सोलापूर भागातून 76 ग्रीष्मकालीन विशेष गाड्या चालविल्या आहेत.
प्रवाशांची अतिरिक्त गर्दी टाळण्यासाठी रेल्वेने अतिरिक्त गाड्या चाविण्याचे नियोजन केले आहे. मुंबई / पुणे ते उत्तर आणि पूर्वेकडील स्थानकांकारिता एप्रिल-मध्य ते मे 2021 च्या पहिल्या आठवड्यापर्यंत आणखी 154 ग्रीष्मकालीन विशेष गाड्या चालविल्या जाणार आहेत. उन्हाळ्यातील प्रवाशांची गर्दी पाहून त्यावेळेनुरूप अतिरिक्त गाड्या चालविल्या जातील.
प्रवाशांनी www.irctc.co.in या संकेतस्थळावर तिकिटांची बुकिंग करावी तसेच जाहीर केलेल्या विशेष गाड्यांसाठी नियमित प्रसारित होणाऱ्या जाहिराती आणि नियमित माहितीसाठी सोशल मिडियावर प्रसारित होणारी माहिती पाहावी अशी विनंती केली आहे.
कन्फर्म तिकिट असलेल्या प्रवाशांनाच या विशेष गाड्यांमध्ये प्रवासाची परवानगी देण्यात येईल.
प्रवाशांनी संपूर्ण प्रवासादरम्यान कोविड 19 शी संबंधित सर्व निकषांचे पालन करणे आवश्यक आहे.
आर्थिक व्यवहार विषयक मंत्रिमंडळ समिती
विमानतळ पायाभूत सुविधांना प्रोत्साहन
पटना विमानतळावर देशांतर्गत टर्मिनल इमारत आणि इतर बांधकामांच्या प्रस्तावाला केंद्रीय मंत्रिमंडळाची मंजुरी
नवी दिल्ली, 26 सप्टेंबर 2018
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या वित्तीय व्यवहार विषयक समितीने आज पटना विमानतळ परिसरात नवी देशांतर्गत टर्मिनल इमारत आणि इतर बांधकामांना मंजुरी दिली. यासाठी 1216.90 कोटी रुपयांचा निधी अपेक्षित आहे.
परिणाम:-
या टर्मिनल इमारतीमुळे विमानतळाची वार्षिक प्रवासी क्षमता 4.5 दशलक्ष प्रवाशांपर्यंत वाढणार आहे. सध्या या विमानतळाची क्षमता 0.7 दशलक्ष प्रवासी इतकी आहे. नव्या इमारतीचे एकूण क्षेत्रफळ 65,155 चौरस मीटर असेल आणि यात जागतिक दर्जाच्या प्रवासी सुविधा असतील. टर्मिनल इमारतीमुळे पटना परिसरात वित्तीय घडामोडींना वेग येईल. त्यातून रोजगार निर्मितीही होईल.
पंतप्रधान नरेंद्र मोदी यांनी बिहारसाठी घोषित केलेल्या पॅकेज अंतर्गत हा प्रकल्प राबवला जाणार आहे.
पार्श्वभूमी:-
बिहारमध्ये असलेले पटना विमानतळ पूर्व भारतातील महत्वाचे विमानतळ आहे. सध्या या विमानाच्या क्षमतेपेक्षा चौपट प्रवासी इथून प्रवास करत असल्यामुळे विमानतळाचे विस्तारीकरण करण्याची मागणी अनेकांनी केली होती. त्याला अनुसरुन हा निर्णय घेण्यात आला.
N.Sapre/R.Aghor/P.Malandkar
(Visitor Counter : 67
पंतप्रधान कार्यालय
डॉ. देवीसिंह शेखावत यांच्या निधनाबद्दल पंतप्रधान नरेंद्र मोदी यांनी व्यक्त केला शोक
नवी दिल्ली, 24 फेब्रुवारी 2023
माजी राष्ट्रपती प्रतिभा पाटील यांचे पती डॉ. देवीसिंह शेखावत यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे.
पंतप्रधानांनी ट्विट केले;
“डॉ. देवीसिंह शेखावत जी यांच्या निधनाबद्दल मला दु:ख झाले असून माजी राष्ट्रपती प्रतिभा पाटील जी आणि त्यांच्या कुटुंबीयांच्या दु :खात मी सहभागी आहे आणि विचारांनी त्यांच्यासोबत आहे. समाजसेवेच्या माध्यमातून डॉ. देवीसिंह शेखावत यांनी समाजात आपल्या कामाचा ठसा उमटवला. ओम शांती.”
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(